kardosdrur/scandi-wiki huggingface dataset:
Gotthard-Basistunnelen

AlpTransit Gotthard AG var ansvarlig for konstruktionen og er en underafdeling 100% ejet af de schweiziske jernbaner, SBB. For at halvere byggetiden blev der bygget fire adgangstunneler, sådan at byggeriet af tunnelen kunne begynde fire (og senere fem) forskellige steder på samme tid (ved byerne Erstfeld, Amsteg, Sedrun, Faido og Bodio).

Tunnelen er egentlig et tunnelsystem med to enkeltsporstunneler, som er forbundet med hinanden med tværrør for hver 325 meter. Tog kan skifte spor ved to multifunktionsstationer (MFS) ved Sedrun og Faido. Disse stationer huser også ventilationsudstyr og teknisk infrastruktur og tjener som nødstop og evakueringsveje.

Det er ganske besværligt at komme til det sted, hvor Sedrun-stationen ligger. Stationen kan kun nås gennem en vandret adgangstunnel, en kilometer lang, med udgangspunkt i dalbunden nær Sedrun, for enden af hvilken to skakter på hver 800 meters højde fører lodret ned til basistunnel-niveauet. Et projekt der gik ud på at bygge en egentlig jernbanestation kaldet Porta Alpina på dette sted, forbundet med elevatorer, blev stoppet uigenkaldeligt i september 2007.

Tal 
 Længde: 56,978 km. (vest-tunnel), 57,091 km. (øst-tunnel).
 Total længde af alle tunneller og skakter: 153.4 km.

 Konstruktionen begyndte: 1993 (forundersøgelser), 1996. (forberedelse), 2003 (mekanisk udboring)
 Tunnelgennembrud: 15. oktober 2010 (østlige rør), 23. marts 2011 (vestlige rør).
 Officiel indvielse: 1. juni 2016.
 Planlagt idrifttagelse: 11. december 2016.
 Totale omkostninger: CHF 8,035 mia.
 Tog/dag: 200–250.
 Volumen af udboret klippe: 24 millioner tons (13.3 millioner m³ eller det samme som 5 Giza-pyramider).
 Antal af TBMs: 4 (2 sydgående, fra Amsteg til Sedrun, 2 nordgående fra Bodio ti Faido og Sedrun. Sektionen fra Erstfeld til Amsteg vil også blive udført med TBM, måske den samme som bruges til Amsteg-Sedrun).
 Total længde: 440 m. (inkl. efterhænger/back-up).
 Total vægt: 3.000 tons.
 Tværsnit: 9,58 meter.
 Antal motorer: 10.
 Antal rullemejsler: 62.
 Effekt: 5 MW.
 Energiforbrug: max. 63 MWt elektrisk strøm til en værdi af CHF 10.000 (6300 Euro) dagligt for hver TBM, svarende til 4.200 enfamiliehuses forbrug.
 Maks. udboring/dag : 25–30 m. (i prima klippe).
 Totalt udbores med TBM's: ca. 45 km.
 Fremstiller: Herrenknecht, Schwanau, Tyskland (TBM). Rowa Tunneling Logistics AG, Wangen SZ (efterhænger).

Referencer

Se også 
 AlpTransit
 Lötschberg-Basistunnelen
 Treno Alta Velocità
 Tunneller efter længde
 Tunneller efter sted

Eksterne henvisninger 

 Alptransit Gotthard AG – Official project site 
 PDF-File issued by Alptransit Gotthard AG describing the entire project 
 Atlas Copco – The Longest Tunnel in the World 
 Study on the optional Use of Jet Fans in the Gotthard Base Tunnel near the Portals to support the Emergency Ventilation 
 Brochure for the Porta Alpina project  (.pdf file, in German).
 Overall project writeup, by SpiegelOnline, plus a proposed tourist elevator (Dec, 2006)

Tunneler i Schweiz
Jernbanetransport i Schweiz
Uri
Ticino
Gianluca Zambrotta

Gianluca Zambrotta (født 19. februar 1977 i Como, Lombardiet) er en italiensk tidligere fodboldspiller.

Zambrotta begyndte karrieren i 1994 i Serie B-klubben Como Calcio. To år senere fik han kontrakt med Bari i Serie A. I 1999 blev han købt af Juventus for omkring 16 millioner euro. Med Juventus har Zambrotta vundet det italienske ligamesterskab tre gange og den italienske supercup to gange. Han var også med i finalen i Champions League i 2003, da de tabte til Milan efter straffesparkskonkurrence. 21. juli 2006 forlod Zambrotta Juventus og skrev kontrakt med FC Barcelona. 31. maj 2008 skrev Zambrotta under på en treårig aftale med AC Milan. Milan betalte 9 millioner euro.

I 1999 blev Zambrotta udtaget til landsholdstroppen af træneren Dino Zoff. Han debuterte i en målløs træningskamp mod Norge den 10. februar 1999. Under EM 2000 startet han inde for Italien i semifinalen mod Holland, men allerede efter en halv times spil blev han udvist. Zambrotta har også spillet for landsholdet under fire slutrunder (VM i '02 og '06 samt EM i '04 og '08.

Referencer

Eksterne henvisninger 

 

Fodboldspillere fra Italien
Verdensmestre i fodbold
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Gerhard Bonnier

Gerhard Bonnier (født Gutkind Hirschel 21. oktober 1778 i Dresden, død 18. april 1862 i København) var en dansk forlagsboghandler.

Han voksede op i Dresden i en traditionel jødisk familie, som søn af bankier Loebel Salomon Hirschel (født 1744 eller 1745) og Feile Srasser. I efteråret 1801 flyttede han fra Dresden til København, og blev hurtigt indehaver af et lånebibliotek. I 1804 fik han tilladelse til at åbne en boghandel i Købmagergade. Et par år senere tog han navneforandring til Gerhard Bonnier, muligvis  efter en fransk myrdet adelsmand Antoine Bonnier d'Alco (1750-1799), udsending til fredskongressen i Rastatt.

Gift 23. december 1803 i Københavns Synagoge med Ester Elkan (20. marts 1781 i Helsingør - 16. september 1838 i København), datter af købmand, senere lærer Abraham Elkan (død 1801) og Jitche (død 1784).

Han er begravet på Mosaisk Nordre Begravelsesplads.

Han fik sønnerne Adolf (1806 - 1867), Albert (1820 - 1900), grundlægger af Albert Bonniers Förlag, og David Felix (1822 - 1881).

Referencer 
 Artiklen "Den første Bonnier" af Eva Ekselius i tidsskriftet Judisk Krönika, nr. 6, 2004. 
 Hans Hertel, "Boghandler Bonnier og medierevolutionen i Købmagergade", Politiken, 23. marts 2004.

Eksterne henvisninger 
 

Forlæggere fra Danmark
Boghandlere fra Danmark
Personer fra Dresden
Danskere i 1800-tallet
Jøder fra Tyskland
Jøder fra Danmark
Personer i Dansk Biografisk Leksikon
Oversættere fra Danmark
Det søde liv til søs

Det Søde Liv til Søs (engelsk originaltitel: The Suite Life on Deck) er en amerikansk ungdoms-TV-serie, der er en spin-off på, og fortsættelse til, Zack og Codys Søde Hotelliv. Den havde premiere i Danmark den 16. januar 2009 på Disney Channel.

Medvirkende

Hovedpersonerne 

 Brenda Song – London Tipton
 Dylan Sprouse – Zack Martin
 Cole Sprouse – Cody Martin
 Debby Ryan – Bailey Pickett 
 Phill Lewis – Mr. Moseby
 Erin Cardillo – Miss Emma Tutweiller
 Matthew Scott Timmons – Woody Fink

Gæsteskuespillere 
 Kim Rhodes – Carey Martin
 Ashley Tisdale – Maddie Fitzpatrick
 Giovonnie Samuels – Nia Moseby
 Charlie Stewart – Bob 
 Sophie Tamiko Oda – Barbara Brownstein
 Brian Stepanek – Arwin Hawkhauser

Danske stemmer 
 Sara Poulsen – London Tipton
 Jarl Thiesgaard – Zack Martin
 Jamie Morton – Cody Martin
 Thomas Mørk – Mr. Moseby
 Susanne Breuning
 Lue Støvelbæk – Woody Fink
 Sophie Larsen
 Karoline Munksnas
 Julie Agnete Vang
 Jakob Fals Nygaard
 Emilie Claudius Kruse
 Marie Askehave
 Pilou Asbæk
 Morten Lützhøft
 Oliver Ryborg
 Kasper Leisner
 Maja Iven Ulstrup
 Camilla Tellefsen
 Tara Toya
 Emma Høeg
 Oliver Berg

Episoder 

Der er også et tre episoder langt afsnit, der hedder Magi til Søs med Hannah Montana. (Crossover af: Det søde liv til søs, Hannah Montana Og Magi På Waverly Place)

Internationalt 

 Første episode i Storbritannien blev sendt den 19. september 2008, men serien startede officielt i december 2008

Eksterne henvisninger
 

Tv-serier fra Disney
Tv-serier for børn
Komedieserier fra USA
Amerikanske tv-serier fra 2000'erne
Amerikanske tv-serier fra 2010'erne
Tv-programmer fra Disney Channel
David Bryan

David Bryan Rashbaum (født 7. februar 1962) er en amerikansk keyboardspiller, som spiller i bandet Bon Jovi.
David synger også baggrundsvokaler og synger ofte, til live shows, dele af, eller hele, sangen In These Arms, som han har været med til at skrive. Gennem årene har han været med til at skrive en håndfuld sange, som Only Lonely fra albummet 7800° Fahrenheit.

Tidligere liv 
Han blev født i Perth Amboy, New Jersey og voksede op i Edison, også i New Jersey. Bryan begyndte at spille klaver da han var syv år gammel. Han tog sin eksamen fra J. P. Stevens High School i Edison. Hans far, Eddie Rashbaum, spillede trompet.

Med Bon Jovi 
David var den første Jon Bon Jovi (forsangeren i Bon Jovi) ringede til, da han havde fået en pladekontrakt, og David sagde da også ja til at blive en del af det nye band. Han forkortede sit navn til David Bryan, det vil sige at han droppede sit efternavn Rashbaum. På det tidspunkt gik han på Rutgers University og studerede medicin. Han droppede ud, og begyndte på Juilliard, en musisk skole i New York City.
Da han gik på Herbert Hoover Junior High School, spillede han keyboard for et band kaldet Transition. Bandet spillede til skolens fester.

Rundsavsulykke 
I slutningen af 90'erne, før bandet skulle indspille albummet Crush, kom Bryan alvorligt til skade med sin finger i et hjemmeuheld, der involverede en rundsav. Efter et år med optræning og terapi fik David følelsen tilbage i sin finger og begyndte at spille keyboard igen.

Privat liv 
Han giftede sig 25. august 1990 med sin kæreste fra High School, April McLean, men de blev skilt i 2004. De har tre børn sammen: Tvillingerne Gabrielle Luna og Colton Moon (f. 10. marts 1994), og Tyger Lily (f. 29. april 2000).

Diskografi

Solo 
 Netherworld (1991) 
 On a Full Moon (1994)
 Lunar Eclipse (2000)
Han skrev også musikken til musicalen Memphis. Hans sang Memphis Lives in Me er en af de mere populære sange fra Bon Jovi albummet 100,000,000 Bon Jovi Fans Can't be Wrong.

Med Bon Jovi 
 Bon Jovi (1984)
 7800° Fahrenheit (1985)
 Slippery When Wet (1986)
 New Jersey (1988)
 Keep the Faith (1992)
 Cross Road: The Best Of Bon Jovi (1994)
 These Days (1995)
 Crush (2000)
 One Wild Night Live 1985-2001 (2001)
 Bounce (2002)
 This Left Feels Right (2003)
 100,000,000 Bon Jovi Fans Can't Be Wrong (2004)
 Have a Nice Day (2005)
 Lost Highway (2007)

Eksterne henvisninger 
 
 

Rockmusikere fra USA
Keyboardspillere fra USA
Bon Jovi
Frederikke Løvenskiold

Margrethe Frederikke Sophie Løvenskiold (16. januar 1785 – 2. juni 1876) var en dansk komponist, søster til statholder i Norge Severin Løvenskiold.

Hun var født i Norge, men boede en del af sin barndom hos sine slægtninge på Løvenholm slot i Vestsjælland. Der udfoldede sig et rigt musikliv på slottet, og Frederikke var en vigtig del af det, sammen med sine fætre Carl og Eggert, som hun i 1812 blev gift med. Eggert havde arvet et jernværk i Norge efter sin far, og Frederikke var flyttet hjem til sine forældre og der traf de hinanden igen efter ungdomsårene og giftede sig. En af deres sønner var den senere balletkomponist Herman Severin Løvenskiold. 

I 1829 flyttede familien permanent til Danmark idet Eggert Løvenskiold fik posten som overførster for Nordsjælland og Bornholm. Familien bosatte sig i embedsboligen ved bredden af Furesø. I de følgende år havde den musikalske familie øjensynlig tæt kontakt til tidens ”professionelle” musikpersonligheder, som C.E.F. Weyse, Kuhlau, Hartmann, Niels W. Gade, H.S. Paulli og Edvard Helsted.

Det første vidnedsbyrd om at Frederikke Løvenskiold komponerede stammer fra ca. 1820. Hun fortæller selv om en hornkvartet, som hun har komponeret og ladet spille for sin mand under hans rekonvalescens efter en jagtulykke. Stykket er ikke bevaret, men i Den Kongelige Livgardes arkiv findes 8 senere kompositioner for harmoniorkester, og desuden er overleveret en række sange og klaverstykker. Blæsermusikken blev bl.a. anvendt når kongen (Christian 8. eller Frederik 7.) var på jagttur i distriktet.

Kilde 
Lisbeth Ahlgreen Jensen: Det kvindelige spillerum (2007)

Danskere i 1800-tallet
Komponister fra Danmark
Frederikke
Kvindelige komponister
Leptin

Leptin (af græsk: leptos=tynd) er et vægtregulerende hormon, der dannes i fedtvæv. Når hormonet frigives påvirker det hjernens vægtregulerende centre, hvorved mæthedsfornemmelsen øges og stofskiftet (energiomsætningen) sættes i vejret.
Leptin kaldes også mæthedshormonet.

Leptinmangel kan forårsage fedme, men er dog ikke den almindelige årsag til fedme, idet leptinens virkning er for svag til at hindre fedme forårsaget af inaktivitet og overindtag af fed mad.

Leptin er et protein bestående af en kæde af 167 aminosyrer.

Se også 
 Glukagon
 Hormonforstyrrende
 Insulin
 Neuropeptid

Henvisninger og eksterne links 

Peptidhormoner
Henriette Wienecke

Sigrid Ingeborg Henriette Wienecke (13. marts 1819 – 18. april 1907) var en norskfødt komponist, som virkede i København. 

Hun blev i 1834 gift med sin musiklærer, den danske sanger Friedrich Ferdinand Wienecke, der i nogle år var ansat på teatret i Christiania. I 1839 flyttede familien til København, hvor både Friedrich og Henriette Wienecke uden held forsøgte at få ansættelse ved Det Kongelige Teater. 

Efter nogle år i København blev hun religiøst vakt, og i 1848 begyndte hun at komponere salmer. Hun og manden gik flittigt til Vartov for at høre Grundtvig prædike, og de holdt selv holdt i deres hjem en slags religiøs salon, hvor man sang salmer, læste fra Bibelen og diskuterede åndelige emner.

Hendes produktion af sange og salmer er ret stor, mere end 80 numre, og så vidt vides blev alle hendes arbejder udgivet først i småhæfter og siden i 2 samlinger.

Kilde 
 Dansk kvindebiografisk leksikon
 Lisbeth Ahlgren Jensen: Det kvindelige spillerum (2007)

Danskere i 1800-tallet
Komponister fra Danmark
Personer i Dansk Kvindebiografisk Leksikon
Cityring (Hjørring)

Cityring O er en indre ringvej, der går rundt om det indre Hjørring. Vejen består af Vesterbanegade (primærrute 35) Dronningensgade, Nørregade, Vendelbogade Sivegade og Østergade og ender til sidst i Frederikshavnvej (primærrute 35), hvor der er forbindelse til Frederikshavn og Hirtshalsmotorvejen.

Ruten skal lede gennemkørende trafik uden om byens centrum og fungere som en alternativ rute for dem, der har ærinder inde i den indre by.

Veje i Hjørring
Centerringe og Cityringe i Danmark
Intermodal godstransport

Intermodal godstransport involverer transport af fragt i en ISO-container eller køretøj, brugende mange slags transport-måder (jernbane, skib, og lastbil), uden at man skal have fat i selve godset under skift af transport-måde. Metoden reducerer cargo håndteringen, og forbedrer dermed sikkerheden, kan meget vel reducere skade eller tab, og tillader at godset bliver transporteret hurtigere.

Se også 

 Rullende Hovedvej
 Containerisering
 Less-Than-Truckload (LTL) Shipping
 Shipping
 Transloading
 Roadrailer
 Double-stack car
 Godsvogne
 Tanktainers
 Container Numerering
 Begrebet co-modality introduceret af Europa Kommissionen

Generel reference 
 DeBoer, David J. (1992). Piggyback and Containers: A History of Rail Intermodal on America's Steel Highway. Golden West Books, San Marino, CA. .
 Sidney, Samuel (1846). Gauge Evidence: The History and Prospects of the Railway System. Edmonds, London, UK. No ISBN.

Eksterne links 
 White Pass and Yukon Route – pictures of 8'x8'x7' containers from 1955

Godstransport
Jernbanetransport
Søfart
Sydossetien

Sydossetien (, ; , ; , ; langt navn: Republikken Sydossetien) er et område i det sydlige Kaukasus, der fungerer som en de facto stat, men som af de fleste lande anses som en del af Georgien.

Sydossetien ligger på sydsiden af Store Kaukasus, der udgør grænsen til den russiske republik Nordossetien, og strækker mod syd til floden Mtkvari i Georgien. En større del af det bjergrige område ligger over 1.000 m.o.h.

Sydossetien har et areal på 3.900 km² og har ca. 70.000 indbyggere, der er en blanding af georgiere og ossetere. Den største by i området er Tskhinvali, der fungerer som regionens hovedby.

Uafhængighed og krige

Uafhængighedserklæringer og første krig 
Sydossetien var i sovjettiden en autonom oblast i Georgiske SSR. Den 10. november 1989 besluttede ledelsen af Den sydossetiske autonome region at omdanne oblasten til en autonom republik. Den øverste sovjet for Georgiske SSR anså beslutningen som forfatningsstridig, og der opstod uroligheder i området. Den 20. september 1990 erklærede Sydoosetien atter uafhængighed af Georgiske SSR og anmodede om optagelse af Sydossetiske SSR som en del af det daværende Sovjetunionen. Georgien anerkendte fortsat ikke uafhængigheden og i januar og februar 1991 udbrød uroligheder i området, da Georgien med magt søgte af kontrollere området, hvilket ledte til Krigen i Sydossetien (1991-1992). I 1991 opstod en række juridiske spørgsmål internt i Sydossetien bl.a. som følge af Georgiens erklærede uafhængighed af Sovjetunionen, og Sovjetunionens efterfølgende opløsning. Der blev således atter den 21. december 1991 vedtaget en uafhængighedserklæring for Republikken Syossetien. Den 19. januar 1992 blev afhodt en folkeafstemning i Sydossetien, hvor befolkningen med 98% af stemmerne stemte for en uafhængighed af Republikken Sydossetien og en optagelse i den Russiske Føderation. Folkeafstemningen blev dog boykottet af den georgiske del af befolkningen.

Krigen i Sydossetien 

En skrøbelig fred i området bestod i det meste af 1990'er og frem til 2008, hvor spændingerne atter forøgedes. I august 2008 gennemførte sydossetiske militser en række angreb på georgiske landsbyer, der fik Georgien til at reagere militært.
Natten til den 8. august 2008 (lokal tid) angreb georgiske tropper Tskhinvali, efter at den georgiske regering hævdede at de sydossetiske separatister skulle have bombet landsbyer tæt på Tshkinvali, i modstand om præsident Mikheil Saakashvilis tilbud om våbenhvile.

Det georgiske angreb medførte, at Rusland indtrådte i konflikten. Rusland iværksatte den 8. august 2008 en storstilet invasion af Georgien. Abkhasiske styrker åbnede en anden front den 9. august også rettet mod Georgien. Tskhinvali blev besat af russisk militær den 10. august, og besatte yderligere en række byer i Georgien. Den russiske sortehavsflåde blokerede den georgiske kyst.

Uafhængighed godkendt af enkelte stater 
Uafhængigheden blev anerkendt af Rusland den 26. august 2008, af Nicaragua den 2. september 2008 og af Venezuela den 10. september 2009.

Referencer

Eksterne henvisninger 

 Prometheus unchained: elections in South Ossetia

 
Omstridte områder
Puy de Sancy

Puy de Sancy er det højeste bjerg i Centralmassivet og centrale område af Frankrig, og det højeste i landet udenom Alperne og Pyrenæerne. Bjerget har en højde på 1.885 meter over havet.

Bjerget er en del af en gammel stratovulkan, som har været udslukt i 220.000 år.

Galleri

Kildehenvisninger

Eksterne henvisninger 

Bjerge i Frankrig
Vulkaner i Frankrig
Centralmassivet
David Garrard

David Douglas Garrard (født 14. februar 1978 i East Orange, New Jersey, USA) er en amerikansk footballspiller (quarterback), der pt. er free agent. Han har tidligere spillet for klubberne Jacksonville Jaguars og New York Jets. 

I 2008 førte han Jacksonville Jaguars frem til Divisional Playoff kampen (ligaens kvartfinaler), hvor de dog blev besejret af New England Patriots.

Eksterne henvisninger 
 Spillerinfo 

Amerikansk fodbold-spillere fra New Jersey
Amerikansk fodbold-spillere fra Jacksonville Jaguars
Amerikansk fodbold-spillere fra New York Jets
Amerikansk fodbold-quarterbacks
Personer fra New Jersey
Amagerbo

Andelsboligforeningen Amagerbo beliggende Peder Lykkes Vej, Glommensgade, Østerdalsgade og Dalføret på Amager. Bygningen er opført i 1928 og er en af de første bygninger, med indlagt telefon stik og centralvarme. Arkitekten Kay Fisker tegnede denne bygning og vandt en pris for sit særlige design – Bygningen ser ude fra til at være kvadratisk med 2 anekser mod Dalføret, men rent faktisk har Kay Fisker ændret på kvadraten således, at den er en anelse skæv. Herved har han kunne inføje en ekstra opgang med 10 lejligheder. Alle lejligheder beliggende i Peder Lykkes Vej, Dalføret og Østerdalsgade er lidt skæve. Det bærer sit præg i hele den indvendige del af bygningen – hvor stort set ingen rum er helt kvadratiske.

Eksterne henvisninger 
 foreningens hjemmeside

Bo
Beboelsesbygninger i København
Kay Fisker
Simplonpasset

Simplonpasset eller kort Simplon (Italiensk: Sempione) er et vejpas i Walliser alperne og hører til Nationalstrasse A9. Den franske kejser Napoleon 1. påbegyndte anlæggelsen af en vej over passet i år 1801. Under passet går Simplontunnelen.

Det forbinder 2.005 m.o.h. Rhônedalen i den schweiziske kanton Wallis med Val d'Ossola i den italienske provins Verbano-Cusio-Ossola og Lago Maggiore. Pasvejen begynder på nordsiden i Brig og fører op til Simplonpasset med hospitzet.

Et langt stykke ad vejpasset forløber gennem Schalbergtunnel På passets sydside følger ligger den sydligt udseende landsby Simplon og grænsesamfundet Gondo. I Italien følger områderne Iselle, Varzo og Domodossola.

På sydsiden rager Fletschhorn med sin gletsjer op over pasvejen. På passet findes der to naturlige søer Rotelsee bag ved hospitz'et og Hopschelsee, der ligger på den anden dalside. I den sidste tid er der yderligere anlagt to kunstige søer.

Galleri

Vejen over passet 
Samlet set omfatter A9 Simplon i dag omkring 50 broer (heri ikke medtalt de mange overkørsler og underpassager), 20 overdækkede vejstrækninger og 10 tunneller. En stor del af nutidens vej ligger på den tidligere vej anlagt af Napoleon 1. Napolen opførte vejen mellem 1801 og 1805.

Den nuværende vej over passet blev påbegyndt anlagt i 1958. Vejen blev indviet i 1975.

Togtunnel 

En togtunnel under passet er ført i to rør på 19,8 kilometer. Det første tunnelrør åbnede i maj 1906. Det andet rør åbnede i oktober 1922. Tunnellen går fra Brig i Schweiz til Iselle i Italien. Gennem togtunnellen kører biltog, hvor biltrafik transporteres på tog frem for den længere vej over passet. Lastbiler og store busser kan ikke medtages på togtransporten. Fra Iselle i Italien, hvor biler kan køre på togtransporten, til byen Brig, er der 50 km landevejskørsel over passet. Togtransporten af biler har en strækning på omtrent 20 km.

Litteratur 
 Müller, H.-N.(2005): Landschaftsgeschichte Simplon (Walliser Alpen, Schweiz) -, Vegetations und Klimaentwicklung seit der Eiszeit 435 S., 109 SW-Abb., 15 Farb-Abb., 53 Tab., 2 Farb-Karten im Schuber, Karlsruhe 2005
 A. Steck, M. Delaloye, L. Pflug, P. Tissières, N. Meisser & M.A. Grichting: Simplon: Histoire-Géologie-Minéralogie. Ed. Fondation Bernard et Suzanne Tissières, Martigny 2005. 
 Nicola Pfund, Swiss Alpine passes by bicycle - Sui passi in bicicletta, Fontana Edizioni, 2012, p. 122-127. 
 Thomas Köppel & Stefan Haas: Simplon – 100 Jahre Simplontunnel; dreisprachig D/I/F;

Kildehenvisninger

Eksterne henvisninger 

Bjergpas i Alperne
Bjergpas i Schweiz
Bjergpas i Italien
Christiania (flertydig)

Christiania kan have flere betydninger:

 Christiania – fristad i Danmark
 Oslo – hed Christiania fra 1624 indtil 1877 og Kristiania 1877-1924.
 Christiania (skib, 1875) – DFDS-passagerskib
 Christiania (dokumentarfilm) – dansk dokumentarfilm fra 1977 instrueret af Ove Nyholm og Flemming Colstrup

Se også 
 Christiania Bank og Kreditkasse – tidligere norsk bank
Adam Nelson

Adam Nelson (født 7. juli 1975 i Atlanta, Georgia, USA) er en amerikansk atletikudøver (kuglestøder), der gennem sin karriere har vundet adskillige medaljer i både VM- og OL-sammenhæng. En af hans største konkurrenter er danske Joachim B. Olsen.

Resultater 
Nelsons største triumf var VM-guldet i 2005 i Helsingfors. Derudover har han tre gange vundet VM-sølv, og to gange sølv ved OL, i henholdsvis Sydney i 2000 og Athen 2004. Ved sidstnævnte begivenhed besejrede han Joachim B. Olsen, der fik bronzemedaljen.

Eksterne henvisninger 

 Adam Nelsons hjemmeside

Kuglestødere fra USA
Personer fra Georgia
Reese Hoffa

Reese Hoffa (født 8. oktober 1977 i Evans, Georgia, USA) er en amerikansk atletikudøver (kuglestøder), hvis største triumf i karrieren er en VM-guldmedalje, som han vandt i 2007 i Osaka. Her besejrede han landsmanden Adam Nelson. En af Hoffas største konkurrenter er danskeren Joachim B. Olsen.

Eksterne henvisninger 

 Info

Kuglestødere fra USA
Personer fra Georgia
Olympiske bronzemedaljevindere fra USA
Medaljevindere ved sommer-OL 2012
Atleter ved sommer-OL 2004
Atleter ved sommer-OL 2008
Atleter ved sommer-OL 2012